ໂອໄມຄຣອນ ສາຍພັນໃໝ່ແດລຕາ ປະສົມ​ກັນ​ແລ້ວ ເຮັດໃຫ້ເຈັບຫົວ ໃນ​ການ​ຕັດ​ສິນ​ໃຈ​ຕ່າງໆ
ການປະທ້ວງປະຈຳອາທິດຢູ່ປະເທດເນເທີແລນ ກ່ຽວກັບການ​ລັອກ​ດາ​ວ​ ເລີ້ມ​ແຕ່ 5 ໂມງແລງເປັນຕົ້ນໄປ ແລະ ການຈຳກັດອື່ນໆ ໄດ້ພາໃຫ້ເກີດຄວາມຮຸນແຮງ ເຖິງແມ່ນ​ມີການຮັບຮູ້ເອົາກົດລະບຽບໃໝ່ຢ່າງຖ້ວມລົ້ນກໍຕາມ. 
ຊາວກຣິສ ຜູ້ທີ່ມີອາຍຸກວ່າ 60 ປີ ແລະປະຕິເສດບໍ່ສັກຢາວັກຊີນໄວຣັສໂຄໂຣນາຈະຖືກ ປັບໃໝນຶ່ງສ່ວນສີ່ຂອງເງິນບຳນານປະຈຳເດືອນ ຊຶ່ງເປັນນະໂຍບາຍເຄັ່ງຄັດ ທີ່ອາດພິສູດ ໃຫ້ເຫັນເຖິງຄວາມສ່ຽງ ສຳລັບພວກນັກການເມືອງຂອງປະເທດ ອີງຕາມລາຍງານຂອງ ອົງການຂ່າວເອພີ (AP ) ຢູ່ອິສຣາແອລ ພວກທີ່ອາດຈະນຳເອົາໄວຣັສສາຍພັນໃໝ່ໂອໄມຄຣອນເຂົ້າໄປໃນປະເທດ ຈະຖືກຕິດຕາມໂດຍອົງການສືບລັບທີ່ໜ້າຢ້ານກົວຂອງປະເທດດັ່ງກ່າວ ໃນອັນທີ່ປາກົດ ວ່າເປັນການທ້າທາຍຕໍ່ການຕັດສິນຂອງສານສູງສຸດ ທີ່ມີຂຶ້ນໃນເທື່ອແລ້ວນີ້ ການປະທ້ວງປະຈຳອາທິດຢູ່ປະເທດເນເທີແລນ ກ່ຽວກັບການລັອກດາວເລີ້ມແຕ່ 5 ໂມງ ແລງເປັນຕົ້ນໄປ ແລະການຈຳກັດອື່ນໆ ໄດ້ພາໃຫ້ເກີດຄວາມຮຸນແຮງ ເຖິງແມ່ນເປັນປາ ກົດວ່າ ມີການຮັບຮູ້ເອົາກົດລະບຽບໃໝ່ຢ່າງຖ້ວມລົ້ນກໍຕາມ ດ້ວຍສາຍພັນໃໝ່ແດລຕາຂອງໂຄວິດ-19 ໄດ້ເຮັດໃຫ້ມີກໍລະນີເພີ້ມຂຶ້ນຢູ່ໃນຢູໂຣບ ແລະ ມີຄວາມຢ້ານກົວຫຼາຍຂຶ້ນ ກ່ຽວກັບສາຍພັນໃໝ່ໂອໄມຄຣອນ ບັນດາລັດຖະບານຢູ່ໃນທົ່ວ ໂລກ ຊັ່ງຊາໃນການນຳໃຊ້ມາດຕະການຕ່າງໆຕໍ່ປະຊາຊົນ ທີ່ອິດເໝື່ອຍຍ້ອນໄດ້ຍິນຂໍ້ ຈຳກັດ ແລະການສັກຢາວັກຊີນ ມັນເປັນສ້ຽນໜາມທີ່ຄາດຄິດໄວ້ ທີ່ເຮັດໃຫ້ເປັນການຍາກຕື່ມຂຶ້ນໂດຍການເຫັນປະຕິກິລິ ຍາທີ່ແຂງຂັນຂຶ້ນ ໃນການແບ່ງແຍກທາງສັງຄົມ ແລະສຳລັບບັນດານັກການເມືອງຫຼາຍໆ ຄົນ ທີ່ມີຄວາມຢ້ານກົວທີ່ຈະຖືກປ່ອນບັດ ໃຫ້ອອກຈາກໜ້າທີ່ “ຂ້າພະເຈົ້າຮູ້ດີເຖິງຄວາມຢາກຮ້າຍທີ່ພວກເຮົາທັງໝົດຕ່າງກໍຮູ້ສຶກ ກ່ຽວກັບສາຍພັນໃໝ່ ໂອໄມຄຣອນ ຄວາມຮູ້ສຶກແຫ່ງຄວາມອິດເໝື່ອຍ ທີ່ຈະຕ້ອງຜ່ານຜ່າສິ່ງ ນີ້ໄປອີກເທື່ອນຶ່ງ” ນັ້ນຄືຄຳເວົ້າຂອງນາຍົກລັດຖະມົນຕີອັງກິດ ທ່ານບໍຣິສ ຈອນສັນ (Boris Johnson) ກ່າວ ໃນ ວັນອັງຄານທີ່ຜ່ານມາ ສອງມື້ຫຼັງຈາກລັດຖະບານ ໄດ້ປະກາດໃຫ້ໃສ່ໜ້າກາກຄືນອີກ ຢູ່ໃນຮ້ານຄ້າຕ່າງໆ ແລະການຂົນສົ່ງສາທາລະນະ ແລະຕ້ອງການໃຫ້ບັນດາຜູ້ມາຢ້ຽມ ຢາມ ຈາກຕ່າງປະເທດຢູ່ພາຍໃຕ້ການກວດໂຄວິດ-19 ແລະກັກໂຕ “ພວກເຮົາພະຍາຍາມ ນຳໃຊ້ວິທີ ທີ່ກໍ້າເກີ່ງ ແລະສົມເຫດສົມຜົນ ” ຂອບເຂດຈຳກັດໃໝ່ ຫຼືຄວາມແຕກຕ່າງໄປຈາກອັນເກົ່າ ກຳລັງດັດແປງຢູ່ທົ່ວໂລກ ໂດຍ ສະເພາະຢູ່ໃນຢູໂຣບ ບ່ອນທີ່ພວກຜູ້ນໍາ ໄດ້ຮັບຄວາມລຳບາກໃນການອະທິບາຍ ທີ່ເຫັນ ວ່າເປັນຄຳໝັ້ນສັນຍາທີ່ລົ້ມແຫຼວ ທີ່ການສັກຢາວັກຊີນ ມີຄວາມໝາຍການສິ້ນສຸດ ການ ຈຳກັດໃນຄວາມບໍ່ມັກຢ່າງກວ້າງຂວາງ ທ່ານ ນາງເບີລິນດາ ສຕໍເຣ (Belinda Storey) ຜູ້ມີໂຕະຂາຍເຄື່ອງ ຢູ່ຕະຫຼາດ ຄຣິສມັສ ໃນເມືອງນັອດຕິງແຮມ ປະເທດອັງກິດ ກ່າວວ່າ “ຄົນຕ້ອງການ ຄວາມເປັນປົກກະຕິ ເຂົາເຈົ້າຕ້ອງການຄອບຄົວ ເຂົາເຈົ້າຕ້ອງການເຫັນ ຄົນ ເປັນທີ່ແຈ້ງຂາວກໍຄື ຄວາມປອດໄພ ການຢືນຢູ່ຫ່າງກັນ ແຕ່ຂ້າພະເຈົ້າຄິດ ແທ້ໆວ່າ ບຸນຄຣິສມັສ ດຽວນີ້ ຜູ້ຄົນໄດ້ມີປະສົບການພໍແລ້ວ ”